Downloaded from YTS.MX
Official YIFY movies site: YTS.MX
Η μητέρα μου πιστεύει πως τα όνειρα φανερώνουν το μέλλον.
Για να εξουδετερώσεις έναν εφιάλτη, διηγήσου τον στο νερό.
Μετά τον αρραβώνα μου, ονειρεύτηκα το Μαυσωλείο του Αλί.
Ο κόσμος προσευχόταν, η ζωή εκτυλισσόταν φυσιολογικά.
Ξαφνικά, έπεσε κεραυνός.
Οι αρτοποιοί κουβαλούσαν ψωμί σε φέρετρα.
Ξαφνικά, άρχισε να βρέχει πέτρες.
Όταν ξύπνησα, μοιράστηκα το όνειρό μου με τη βροχή.
ΨΩΜΙ ΚΑΙ ΤΡΙΑΝΤΑΦΥΛΛΑ
Καμηλιέρη,
πιο αργά,
κουβαλάς την ψυχή μου.
Μου άρπαξε την καρδιά
και μετά την εξαφάνισε.
Η προίκα βασίζεται στο πόσα μπορεί να πληρώσει ο σύζυγος.
Ο νόμος της Σαρίας δεν καθορίζει το ποσό.
Αφού περάσαμε δύο χρόνια ερωτευμένοι, αρραβωνιαστήκαμε.
Στην τελετή, εκείνος ήταν με τους άντρες
κι εγώ με τις γυναίκες.
- Τη θέλεις και τη δέχεσαι; - Τη θέλω και τη δέχομαι.
14 ΑΥΓΟΥΣΤΟΥ 2021: ΤΕΛΕΤΗ ΑΡΡΑΒΩΝΑ ΖΑΡΑ ΚΑΙ ΟΜΙΝΤ
ΟΜΙΝΤ ΑΓΑΠΗ ΜΟΥ
ΑΡΓΟΤΕΡΑ ΤΟ ΙΔΙΟ ΒΡΑΔΥ
Κάτω οι Ταλιμπάν!
Ζήτω το Αφγανιστάν!
15 ΑΥΓΟΥΣΤΟΥ 2021: ΕΙΣΟΔΟΣ ΤΑΛΙΜΠΑΝ ΣΤΗΝ ΚΑΜΠΟΥΛ
Ο Θεός είναι μεγάλος!
- Βγάλε βίντεο! - Βγάζω!
Υπάρχουν εκατοντάδες ισλαμικές στρατιωτικές δυνάμεις.
Μας έχουν περικυκλώσει από τέσσερις μεριές.
Είμαστε μόνο 12 γυναίκες.
Μα ήδη αντιστεκόμαστε.
Σου είπα, βγάζω βίντεο, μην παίρνεις.
Δεν έχουμε ρεύμα, έτσι;
ΖΑΡΑ ΟΔΟΝΤΙΑΤΡΟΣ
Η γεννήτρια χάλασε.
Ως τώρα, οι Ταλιμπάν δεν πείραξαν τους γιατρούς.
Αν και μόλις με διέταξαν να βγάλω το όνομά μου από την κλινική.
Ελπίζω να μην είναι η αρχή του κλεισίματος του ιατρείου μου.
Πού είναι η μάσκα μου;
ΠΙΣΤΟΠΟΙΗΤΙΚΟ - ΔΡ ΖΑΡΑ ΜΟΧΑΜΑΝΤΙ
Νερό σε θερμοκρασία δωματίου για μερικές μέρες.
Μετά ξαναελάτε.
Τζαμίλ, κοίτα την κάμερα.
Είμαστε εδώ από χθες στις έξι...
Για να με δω.
ΤΑΡΑΝΟΜ ΑΚΤΙΒΙΣΤΡΙΑ
Περιμένουμε στο αεροδρόμιο από χθες η ώρα έξι.
Δοκιμάσαμε πολλές πύλες, αλλά δεν μπορούμε να περάσουμε.
Ο Θεός να μας βοηθήσει.
Ήμασταν 30 ή 40.
Οι μισές γύρισαν σπίτι.
Οι υπόλοιπες δεν το βάζουμε κάτω.
Ο Θεός να μας βοηθήσει.
Εσείς οι δύο, προσοχή!
Συναρπαστική ανάμνηση για σας.
Δεν είστε παρά παιδιά.
ΡΑΧΕΛΑ ΑΚΤΙΒΙΣΤΡΙΑ
Η Ραχέλα, η Ζόρα, η Φαρζάνα, η Μίνα κι εγώ.
Κι από δω, οι άντρες. Ο Σάμι...
Κοίταξέ με, καλέ μου Τζαμίλ!
Περιμένουμε ακόμα.
Προσπαθήσαμε σε όλες τις πύλες, μα δεν τα καταφέραμε.
Αυτή είναι η πύλη 1 κι έχει πολύ κόσμο.
Δυστυχώς, ρίχνουν δακρυγόνα.
Υπάρχει ακόμη τέτοιο χάος, συνεχείς εκρήξεις...
Γεια σου, θλιμμένη κι εκτοπισμένη πόλη.
Καμπούλ.
ΣΑΡΙΦΑ ΠΡΩΗΝ ΚΥΒΕΡΝΗΤΙΚΗ ΥΠΑΛΛΗΛΟΣ
Τον προηγούμενο μήνα κατέβασαν την αφγανική σημαία από το γραφείο μου.
Και με ανάγκασαν να μείνω σπίτι.
Τη διαδήλωσή μας σταμάτησαν
οι δυνάμεις του Υπουργείου Αρετής κι Ανηθικότητας.
Καθώς τρεις Ταλιμπάν με ξυλοκοπούσαν άγρια,
οι υπόλοιπες κοπέλες παρενέβησαν.
Ούρλιαζα στους Ταλιμπάν.
Τώρα σκορπίσαμε όλες σε ταξί.
ΟΔΟΝΤΙΑΤΡΙΚΗ ΚΛΙΝΙΚΗ ΣΤΟΜΑΤΟΛΟΓΟΣ
Η πινακίδα είναι μέσα.
ΔΡ ΖΑΡΑ ΜΟΧΑΜΑΝΤΙ ΣΤΟΜΑΤΟΛΟΓΟΣ
Βεβαιωθείτε πως βλέπει στον δρόμο.
Θα κάνω ό,τι μου πεις.
Να είναι η συγκόλληση αρκετά δυνατή
για να μην την καταστρέψουν ο άνεμος κι η βροχή.
Πάω να ετοιμαστώ.
Τι άλλο χρειάζεστε;
Μην ανησυχείς, θα επιστρέψω σε λίγο.
Μην αργήσετε, σας παρακαλώ.
Εργασία, ψωμί, παιδεία.
Οι Ταλιμπάν έχουν τώρα διατάξει να μένουν οι γυναίκες σπίτι.
Μας προειδοποίησαν να μη διαμαρτυρόμαστε για να μη μας συλλάβουν.
Μα δεν θα μας φιμώσουν.
Σχεδιάζουμε να υψώσουμε ανάστημα για εκείνες που ήδη φυλακίστηκαν.
Τι να γράψω;
Πονάει το χέρι μου, δεν μπορώ να γράψω.
Λευτεριά στις αντιφρονούσες.
Περίμενε, η αφορμή είναι...
Γράψε αυτό, "Σταματήστε τις συλλήψεις!"
Η προσφυγή στη δικαιοσύνη είναι δικαίωμα κάθε πολίτη.
ΔΡ ΖΑΡΑ ΜΟΧΑΜΑΝΤΙ ΣΧΕΔΙΑΣΤΗΣ ΧΑΜΟΓΕΛΩΝ
Όταν πάμε σε καλά εστιατόρια με τον Ομίντ κι είναι άδεια,
λέει να φανταστώ πως είμαστε στο Λονδίνο.
Όταν βγαίνουμε έξω, είμαστε πάλι στο Αφγανιστάν.
Πλέον, μόνη μου ευχαρίστηση είναι να μαθαίνω τη μητέρα μου να διαβάζει
και να βοηθώ τον αδελφό μου στη μελέτη του.
- Το έγραψες; - Ναι.
Το 2019, η Washington Post εξέδωσε
μέρος των μυστικών εγγράφων της αμερικανικής παρουσίας στο Αφγανιστάν.
Έγιναν γνωστά ως τα Έγγραφα του Αφγανιστάν.
Καταλαβαίνεις;
Η αδιαφανής ατμόσφαιρα στο Αφγανιστάν
ήταν ιδανική ευκαιρία για τις αμερικανικές εταιρείες
ώστε να καταλάβουν μεγάλο μέρος των αμερικανικών κεφαλαίων.
Το Fox News το αποκαλεί απροσδόκητα κέρδη.
- Τι είναι αυτή η λέξη; - Έλεγε πως το ίντερνετ...
Το ίντερνετ πωλείται σε χιλιάδες καταστήματα στην Αγγλία.
Νομίζω πως λέει ότι τίποτα δεν αναπτύσσεται ταχύτερα απ' το ίντερνετ.
Δεν θα 'πρεπε να έχει κενό εδώ. Ξεκίνα απ' την αρχή.
Να προσέχεις στους δρόμους.
Οι Ταλιμπάν συλλαμβάνουν γυναίκες.
Τίποτα δεν δούλεψε.
Χτυπήσαμε σε όλες τις πύλες, μα δεν άνοιξε τίποτα.
Δεν δέχτηκαν κανένα από τα έγγραφα που παρουσιάσαμε.
Πρέπει να μείνουμε. Πρέπει να πολεμήσουμε. Δεν υπάρχει άλλη επιλογή τώρα.
Παιδεία, εργασία, ελευθερία!
Μη με χτυπάτε, σας παρακαλώ...
Η διαδήλωση έγινε από γυναίκες, που κατά δική τους βούληση...
ΕΞΑΛΕΙΨΗ ΓΥΝΑΙΚΩΝ = ΕΞΑΛΕΙΨΗ ΑΝΘΡΩΠΩΝ
...συγκεντρώθηκαν για να διαμαρτυρηθούν για το κλείσιμο των σχολείων
και τον αποκλεισμό των δασκάλων.
Δυστυχώς, η διαμαρτυρία έγινε βίαιη.
Κι όμως, οι γυναίκες είναι ενωμένες.
Κάτω οι τρομοκράτες!
Αυτήν τη στιγμή, οι μαθήτριες του λυκείου
πρέπει να μείνουν σπίτι.
Είχαν όνειρα να γίνουν γιατροί, μηχανικοί, δασκάλες.
Να υπηρετήσουν την πατρίδα τους.
Είναι τραγικό που τα κορίτσια μας είναι εγκλωβισμένα στο σπίτι.
Είχαν όνειρα!
ΕΧΟΥΜΕ ΔΙΚΑΙΩΜΑ ΣΤΗ ΜΟΡΦΩΣΗ ΚΑΙ ΤΗΝ ΕΡΓΑΣΙΑ
Εργασία, ψωμί, παιδεία!
Κάτω η φτώχεια κι η μιζέρια!
Μην πολιτικοποιείτε την παιδεία!
Σας παρακαλώ, είμαι δημοσιογράφος!
Υπάρχουν τόσοι άδικοι περιορισμοί,
που δεν μας επιτρέπουν να διαδηλώσουμε σωστά.
Από την αρχή της αποστολής μας,
ήθελαν να μας σταματήσουν
με μαστίγια και ραβδιά στα χέρια.
Όπως βλέπετε, πολλοί δημοσιογράφοι ξυλοκοπήθηκαν.
Κορίτσια, από δω.
Μπες στο αμάξι αμέσως! Μπες μέσα!
Σ' εσένα μιλάει, μπες στο αμάξι!
Αρνούμαι!
Κάν' τη να μπει στο αμάξι!
- Θα σας πάω στο τμήμα. - Πού;
Ωραία και μετά, τι;
- Ήρθατε να τρομοκρατήσετε γυναίκες; - Σκάσε!
Περνιέστε για σκληροί;
Είπα να μη μιλάτε. Θα σας σκοτώσω!
Έλα να με σκοτώσεις, τότε!
Δεν θα μου κάνει τίποτα!
Δεν θα το κάνεις!
Γιατί κλείσατε το πανεπιστήμιο;
Σκάσε, μη σε σκοτώσω.
Σκότωσέ με! Κλείσατε πανεπιστήμια και σχολεία.
Ας πεθάνω κι εγώ, λοιπόν!
Ηρέμησε.
Ηρέμησε, είναι διαταγή του αρχηγού της αστυνομίας.
Είστε ισχυροί, που μας συλλαμβάνετε;
Θέλετε απελπισμένα να μας εξουσιάσετε.
Η σύλληψη διαδηλωτριών από τους Ταλιμπάν τελευταία...
Χθες, μια ομάδα κοριτσιών πραγματοποίησε πορεία στους δρόμους της Καμπούλ,
κρατώντας πλακάτ που απαιτούσαν δουλειές
κι οικονομική ανεξαρτησία για τις γυναίκες.
Υπάρχει μεγάλη ανησυχία για την κατάσταση
των γυναικών που συνελήφθησαν.
Είμαι περήφανη για τα κορίτσια που συμμετέχουν στις διαδηλώσεις.
Μα εγώ δεν μπορώ να συμμετάσχω. Δεν το επιτρέπει η μητέρα μου.
Σχεδόν έτοιμη.
Πού είναι τα παπούτσια μου;
Τα φορούσα, εδώ είναι.
Είναι πιο ζεστά σήμερα, ε;
Βγάλε με μερικές φωτογραφίες να βαριέμαι στο σπίτι.
Το να ανεβαίνω στην ταράτσα για να ρίξω μια ματιά τριγύρω
είναι μια θλιβερή λύση στη λαχτάρα μου.
Με κούρασε τόσο όλο αυτό.
Μου λείπουν όλα όσα είχα.
Μου λείπουν οι εκδρομές που κάναμε.
Δεν έχουμε το δικαίωμα να εργαστούμε.
Δεν έχουμε το δικαίωμα να σπουδάσουμε.
Μου στέρησαν τα πάντα.
Κι από τα άτομα του φύλου μου,
τις συμπολεμίστριές μου, τις συνταξιδιώτισσές μου.
Τώρα πια έρχομαι μόνο στην ταράτσα και κατεβαίνω σπίτι.
"Καταραμένη η κακοκεφιά κι ο κακός ο χρόνος κι η μοναξιά.
Και άνοιξη, αυτό το μαρτύριο, πού είσαι χωρίς εμένα;"
Βγάλε με φωτογραφία.
Για πολλούς λόγους, δεν μπορούσα να μείνω.
Δυστυχώς, πρέπει να πάω στο Πακιστάν.
Θα καταγράφω τη ζωή μου από τη στιγμή που θα φτάσω.
Κάθε δευτερόλεπτο.
Είθε η ιστορία να θυμάται πως κάποτε
επιτράπηκε τέτοια βαναυσότητα προς τις γυναίκες του Αφγανιστάν.
Ενώπιον των Ηνωμένων Εθνών.
Ενώπιον των διεθνών οργανισμών. Ενώπιον του κόσμου όλου.
Ενώπιον των χωρών που καταδικάζουν την αναλγησία
και κραυγάζουν για δημοκρατία.
Οι Αφγανές έχουν πέσει θύματα κάθε είδους πολιτικής.
Για μένα, μόνη επιλογή, η φυγή.
Γεια σε όλους σας...
Εδώ βλέπετε πεδιάδες κι ερήμους και καλαμιές.
Να το καταφύγιό μας, το μέρος όπου ζούμε.
Να το κτήριο στο οποίο μένουμε.
Έχει 10 με 12 δωμάτια
και το καθένα φιλοξενεί περίπου 3, 4, 5, 10 άτομα.
Αυτή η πλευρά ήταν γεμάτη καλαμιές
και δεν φαντάζεστε πόσα φίδια και τσακάλια υπήρχαν.
Αρχίζουν να ουρλιάζουν στις δέκα το βράδυ.
Οπότε, εδώ και δύο μέρες,
βάζουν φωτιές στην περιοχή για να το περιορίσουν σταδιακά.
Εδώ, όπως βλέπετε, καίνε τις καλαμιές
για να ξεκουμπιστούν τα ζώα.
Δεν έχουμε πλυντήριο. Τα ρούχα μας μένουν λερωμένα.
Δεν έχουμε βραστήρα για ζεστό νερό.
Δεν έχουμε τηλεόραση.
Έφεραν μία, μα καταστράφηκε και την πέταξαν.
Δεν βρίσκουμε γιατρό.
Παραπονιέμαι απ' το πρωί
μα κανείς δεν μας βοηθά.
Πονάει τρομερά το δόντι μου, υποφέρω.
- Γεια, πώς είστε; - Καλά, ευχαριστώ.
Όλα έχουν γίνει τόσο ακριβά. Το εισόδημα όλων μειώθηκε.
Έχετε δίκιο.
Κάποιοι λένε πως θα γίνει πόλεμος,
άλλοι λένε καινούργια κυβέρνηση.
Όλοι προβλέπουν κάτι διαφορετικό.
- Δεν έχει τελειωμό. - Δεν έχει.
Δεν έχει τελειωμό για τους Χαζάρα.
Η μουσική στο αμάξι είναι παράνομη.
Οι γυναίκες δεν μπορούν να παίρνουν μόνες ταξί.
Η μητέρα μου πάντα ανησυχεί για μένα,
μα θέλω να είμαι δραστήρια,
να με βλέπουν.
Οπότε πήγα να διανείμω φαγητό...
πλάι στις φίλες μου.
Κυρία μου, δεν σας φώναξαν ακόμη. Περιμένετε, ναι;
Θα με βρείτε όταν με φωνάξουν;
Ναι, θα σας βρω αν σας φωνάξουν.
Ποιος άλλος είναι εδώ;
Η Σοράγια.
Πηγαίνετε πίσω, θα σας φωνάξουν.
Γιατί φεύγεις απ' τη χώρα;
Κινδυνεύουμε, αλλά δεν έβγαλες ποτέ τη μάσκα.
Άρα, γιατί φεύγεις;
Φοβάμαι πως κάποτε θα ανακαλύψουν
πως είμαι στην ομάδα σας.
Και με τρομάζει.
Η παιδεία είναι δικαίωμά μας!
Μας φέρατε φρίκη αντί για ασφάλεια.
Δεν θέλουμε τίποτα από σας!
ΛΕΥΤΕΡΙΑ ΣΤΟ ΑΦΓΑΝΙΣΤΑΝ
Η διαδήλωση έλαβε χώρα γύρω από το Υπουργείο Οικονομικών,
μα οι δημοσιογράφοι που κάλυπταν τη διαδήλωση
αντιμετώπισαν τη βαναυσότητα του Ισλαμικού Εμιράτου.
Ήρθαμε να απαιτήσουμε δικαιοσύνη, όπως πάντα.
Θέλουμε να ξανανοίξουν τα σχολεία θηλέων
και το Υπουργείο Γυναικείων Ζητημάτων.
Μα σήμερα έχουμε έναν άλλο στόχο,
να τονίσουμε τις τρομερές οικονομικές συνθήκες που μας περιβάλλουν.
- Κα Μοχαμάντι; - Ναι, αγάπη μου.
Ποιο φαγητό μαγειρεύεις καλύτερα;
Έχω τόση δουλειά που δεν έχω χρόνο για μαγειρική.
Θέλω να πω, ποιο φαγητό σου αρέσει να μαγειρεύεις περισσότερο;
Όχι να το παινευτώ, μα μαγειρεύω τα πάντα.
Δεν έχουν όλοι το θάρρος
για να ρισκάρουν τη ζωή τους πολεμώντας την τρομοκρατία.
Πολεμάς αν και σ' έχουν απειλήσει;
Ναι, μ' έχουν απειλήσει.
Παραιτηθήκαμε από τις ζωές μας τη μέρα που απαιτήσαμε δικαιοσύνη.
Θα θυσιάζαμε τις ζωές μας για αυτήν τη χώρα και τον λαό της.
Αν και δεν είχα την άδεια της οικογένειάς μου,
πήγα και στάθηκα ατρόμητα ενάντια στο νέο καθεστώς.
Απαίτησα δικαιώματα που δεν απαιτούν καν οι Αφγανές
από τους ίδιους τους πατεράδες και τους αδελφούς τους.
Μια Αφγανή καταπιέζεται αρχικά στο σπίτι,
από τον πατέρα, τον αδελφό και τον άντρα της.
Αυτοί είναι οι δρόμοι του Πακιστάν.
Κι αυτοί οι Τζόγκι του.
Το αποχαιρετιστήριο πάρτι της Ραχέλα και της Μαριάμ.
Θα πάνε στην Ισπανία
με τη Σαχάρ και τον Μπακτάς.
Μας κάλεσαν όλες
στο αποχαιρετιστήριο πάρτι τους.
Κορίτσια, μην κάνετε φασαρία στην κλινική μας,
μας έχουν επιβληθεί περιορισμοί.
Τι συμβαίνει; Τι φασαρία είναι αυτή;
Θέλετε να μας ανακαλύψουν;
Πόσο θα πληρώσετε;
Πού να καθίσω; Δεν χωράω.
Καθίστε δυο δυο.
Δική σας είναι η κάμερα;
Γυρίζουν ντοκιμαντέρ. Είναι για την κα Σάρα Μάνι.
Εντάξει.
Μην ανησυχείτε.
Μαζευόμαστε εδώ από διάφορες ακτιβιστικές ομάδες.
Γνωριστήκαμε αφού οι Ταλιμπάν κατέλαβαν την εξουσία,
ενώ διαδηλώναμε κατά του νέου καθεστώτος.
Δεν γνωριζόμασταν πιο πριν.
Μας ένωσε ο αγώνας μας.
Μια γυναίκα που κέρδισε το προνόμιο του να χρησιμοποιεί χρόνια το όνομά μας
έβγαλε όλη της την οικογένεια απ' τη χώρα
και τώρα ασκεί πίεση στις κυβερνήσεις για να αναγνωριστούν επίσημα οι Ταλιμπάν.
Γιατί να αναγνωριστούν οι Ταλιμπάν;
Λένε πως οι Ταλιμπάν είναι η αλήθεια του Αφγανιστάν,
αλήθεια που πρέπει να ανεχτείς.
Κάποιοι λένε πως η οργάνωσή μας είναι χαοτική. Το αντίθετο.
Είναι επίσης ποικιλόμορφη ως προς τα μέλη. Έχουμε ποιήτριες και συγγραφείς.
Δίνουμε σε όλες μια ευκαιρία να εκφράσουν γνώμη για τα σλόγκαν,
τον χρόνο και τον τόπο διεξαγωγής των διαδηλώσεων.
Φοράμε επίσης πολύχρωμα ρούχα, χρησιμοποιούμε άρωμα και φοράμε τακούνια.
Αναπνέουμε ελεύθερα και διασκεδάζουμε στο πάρκο.
Μπορώ, κυρίες μου;
ΓΟΥΑΧΙΝΤΑ ΣΥΓΓΡΑΦΕΑΣ
Μίλησα με μια γυναίκα
που είπε πως πρέπει να γράψουμε τη δική μας ιστορία.
Με επηρέασε βαθιά.
Θέλω να φτιάξω μια βιβλιοθήκη,
να ενθαρρύνω τις γυναίκες να γίνουν συγγραφείς,
να γράψουν τις δικές τους ιστορίες.
Δεν έχουμε τη δέουσα αναγνώριση στο εξωτερικό, ακόμη.
Αυτήν τη φορά, όλοι πρέπει να δεχτούν, πρώτον,
πως οι γυναίκες γυρνούν τις σελίδες αυτής της επανάστασης.
Δεύτερον, πως η επανάσταση είναι κοινωνική επανάσταση.
Γιατί; Επειδή άλλες επαναστάσεις που βασίστηκαν στην εξουσία,
τα όπλα, τη βία, την πολεμοκαπηλία και τους σκοτωμούς δεν λειτούργησαν.
Τώρα, ετοιμάζουμε το έδαφος για μια κοινωνική επανάσταση.
Μια επανάσταση της σκέψης, με την ενότητα της νεολαίας μας
και την αμοιβαία αποδοχή.
- Γεια, τι κάνεις; - Καλώς ήρθες.
Είσαι καλά;
Χαίρομαι τόσο που ήρθες.
Κι εγώ.
Τι κάνετε, είστε καλά; Μη σηκώνεστε.
Τι συμβαίνει; Έφερες τη μουσική;
Ορκίζομαι, την κατέβασα αλλά ξέχασα να τη φέρω.
Στην υπό περιορισμό κοινωνία του Αφγανιστάν,
οι γυναίκες είναι πάντα θύματα.
Το νέο καθεστώς προσπάθησε να ανακαλέσει την άδεια γάμου της Σαρίφα,
γιατί εργαζόταν.
Ρώτησαν γιατί δούλευε.
Υπήρχε λόγος να μη δουλεύει;
Πρέπει να ανέφεραν κάποιον λόγο.
Οι γυναίκες πρέπει να δουλεύουν και να σπουδάζουν.
Είναι λάθος να υπάρχουν μόνο κάτω απ' το χιτζάμπ, κλεισμένες σπίτι.
Όλα είναι ανάποδα πια.
Ο άντρας της είπε πως δεν θα ζητούσε διαζύγιο.
Πως θα έμενε στο σπίτι
μέχρι τα μαλλιά της να ασπρίσουν.
Κάποιες περιμένουν μια αιωνιότητα
για άντρες που τις εγκαταλείπουν.
Στο Αφγανιστάν, οι γυναίκες είναι σκλάβες.
Το πλυντήριο χάλασε από υπερβολική χρήση.
Έχουμε στοίβες από άπλυτα δύο μηνών.
Συνήθως, πλένω τα ρούχα μου και τα απλώνω έξω να στεγνώσουν.
Υπάρχει ένας άγριος σκύλος εδώ
που μάλλον θα μας έτρωγε αν τον αφήναν ελεύθερο.
Και δεν νομίζω πως θα έρθει η σειρά μας
για κανέναν μήνα ακόμα.
Ο καιρός είναι χάλια. Δεν μπορούμε να πλύνουμε στο χέρι έξω.
Έχει πολύ κρύο.
"Τις προάλλες, κάποιος έφτιαξε λογαριασμό στο Facebook με το όνομά μου.
Ο ψεύτικος λογαριασμός δημοσίευε συκοφαντίες για μένα
και χρησιμοποιούσε προσωπικές φωτογραφίες μου
από τις συγκεντρώσεις της ομάδας μας.
Τις τελευταίες μέρες μου έχουν κοπεί τα φτερά.
Δεν ήμουν καθόλου ενεργή στην ομάδα.
Τα κορίτσια έψαξαν τον υπεύθυνο. Προσπάθησαν να χακάρουν τον λογαριασμό.
Τελικά τα κατάφεραν, μα ο απατεώνας έφτιαξε κι άλλο λογαριασμό
κι ανέβασε τις φωτογραφίες που έβγαλα με τους Γάλλους δημοσιογράφους.
Δέχθηκα απειλές.
Τώρα ανησυχώ για το τι θα συμβεί.
Πως αυτοί οι ψεύτικοι λογαριασμοί
μπορεί να προβάλουν μια εσφαλμένη εικόνα για μένα.
Είμαι ευγνώμων για τις αδελφές μου
που με στήριξαν και με συμπόνεσαν".
ΚΑΤΟΥΛ ΠΡΩΗΝ ΔΑΣΚΑΛΑ
Δεν θέλω να σας αποχωριστώ ποτέ.
Έχω έναν Ταλιμπάν στο σπίτι.
Σας είπα ήδη, στο σπίτι μου μένει ένας Ταλιμπάν.
Μπορώ να σας δείξω
πόσο άσχημα με έδειρε.
Ούτε στη φυλακή δεν δέρνουν τις γυναίκες όσο με έδειρε εκείνος.
Άνθρωπος είμαι, πόσα να αντέξω;
Έξω παλεύω για την ελευθερία και μέσα με δέρνουν.
Ζητώ ελευθερία για όλες τις γυναίκες,
καθώς κι η ίδια βασανίζομαι.
Ήρθαν στο μαγαζί με τη φωτογραφία μου κι είπαν
"Ψάχνουμε αυτήν τη γυναίκα".
Μην ανησυχείς, θα τα καταφέρεις. Είσαι πολεμίστρια.
Είμαστε οι επόμενες πρόεδροι.
Έχω φίλες μαχήτριες.
Για μένα, πρώτα ο Θεός και μετά εσείς.
Αντίο, να προσέχεις.
Ψωμί...
Ελευθερία...
Εντάξει είναι. Πάμε να φύγουμε, άσ' το έτσι.
ΨΩΜΙ, ΕΡΓΑΣΙΑ, ΕΛΕΥΘΕΡΙΑ
Δεκάδες γυναίκες διαδηλώνουν
στον απόηχο της οικονομικής κατάρρευσης και της επακόλουθης φτώχειας.
Θέλουν το Ισλαμικό Εμιράτο να αναλάβει δράση
για τη δουλειά τους στην πολιτική διακυβέρνηση,
για να έχουν πρόσβαση σε οικονομικές δραστηριότητες
και τη συνέχιση της μόρφωσής τους.
Η σημερινή διαδήλωση οφείλεται στην απελπισία μας.
Στις γυναίκες δεν επιτρέπεται να εργάζονται
και να έχουν εισόδημα...
Έστρωσες το τραπέζι; Έβαλες τραπεζομάντιλο;
Έπλυνες χέρια;
Η κατάσταση έχει γίνει τόσο ακραία. Θέλω να πάω με τα κορίτσια.
Θα βγω κρυφά, ενάντια στις επιθυμίες των γονιών μου.
Θα βγούμε να ψωνίσουμε για τη Νύχτα της Γιάλντα.
Μαζέψαμε τα χρήματα σε ένα καπέλο.
Γύρω στα εκατό δολάρια, δηλαδή περίπου 20 αφγάνι.
- Τι θέλεις να πάρεις; - Τέσσερα κιλά ρόδι.
Είμαστε 35, άρα θέλουμε 5 κιλά.
Να τους πάρει, δεν έχουν ξηρούς καρπούς!
Τι θέλεις να πάρουμε; Δεν υπάρχουν πολλές επιλογές εδώ.
Είχαμε σχέδια για τη Νύχτα της Γιάλντα.
Πάντα την περνούσαμε με ευλάβεια.
Μα τώρα είμαστε πρόσφυγες, σκορπισμένες σ' όλον τον κόσμο.
ΝΥΧΤΑ ΤΗΣ ΓΙΑΛΝΤΑ ΧΡΟΝΙΑ ΠΟΛΛΑ
Δεν θα γλιτώσουν ποτέ, αυτές που προσέβαλαν το ισλαμικό χιτζάμπ.
ΟΙ ΓΥΝΑΙΚΕΣ ΕΧΟΥΝ ΔΙΚΑΙΩΜΑ ΣΕ ΨΗΦΟ ΚΑΙ ΠΑΙΔΕΙΑ
Όταν οι Ταλιμπάν έσπασαν την κλειδαριά κι άνοιξαν την πόρτα
η κοπέλα έσπασε το τζάμι του μπαλκονιού
και πήδηξε.
Βοήθεια!
Οι Ταλιμπάν είναι στο σπίτι μου κι οι αδελφές μου μέσα!
ΤΑΜΑΝΑ ΑΚΤΙΒΙΣΤΡΙΑ
Δεν θέλουμε να ανοίξουμε!
Αν θέλετε να μιλήσουμε, ελάτε αύριο.
Δεν θα πλησιάσετε τα κορίτσια σήμερα.
Δεν θέλουμε να ανοίξουμε!
Βοήθεια, βοήθεια!
Δεν θα συγχωρέσουμε ποτέ...
εκείνες που προσέβαλαν το χιτζάμπ.
Τις θεωρούμε ιερόδουλες.
Πιστεύω πως θα βγάλουν την Ταμάνα βίντεο
και θα την αναγκάσουν να πει πως ήταν όλα παρεξήγηση.
Έχεις καθόλου παυσίπονα;
#ΣΤΗΡΙΞΤΕ ΤΙΣ ΑΦΓΑΝΕΣ
Χαίρομαι που επιτέλους συμμετέχω,
που εκπροσωπώ τη φωνή των γυναικών.
Μπορείς να γράψεις αυτές τις προτάσεις, σε παρακαλώ;
Γράφω "Στηρίξτε Τις Αφγανές".
Σηκώστε έτσι το χέρι.
Στηρίξτε τις Αφγανές.
Όλοι μαζί, άλλη μια φορά.
Στηρίξτε τις Αφγανές.
#ΣΤΗΡΙΞΤΕ ΤΙΣ ΑΦΓΑΝΕΣ
Να βάλω ενικό ή πληθυντικό;
ΠΟΥ ΕΙΝΑΙ Η ΤΑΜΑΝΑ ΚΙ ΟΙ ΑΔΕΛΦΕΣ ΤΗΣ;
Η καθεμιά μας μάς αντιπροσωπεύει όλες.
Λευτεριά στις αιχμάλωτες, κάτω η άγνοια.
Πού είναι η Ταμάνα κι η αδελφή της, η Παρβάνα;
Βγάλτε τις μάσκες, θα βγάλουμε φωτογραφία.
Φωτογραφία είναι;
Να βγάλουμε φωτογραφία.
ΤΕΡΜΑ ΟΙ ΑΝΟΗΣΙΕΣ ΛΕΥΤΕΡΙΑ ΣΤΙΣ ΦΥΛΑΚΙΣΜΕΝΕΣ
Επιτέλους, σειρά μας.
Πηγαινοέρχομαι μέρες. Ποτέ δεν είναι η κατάλληλη στιγμή.
Τώρα είναι η σειρά μου να πλύνω τα ρούχα μου.
Έπλυνα τα ρούχα μου και τα στράγγιξα
γιατί έχει πολύ κρύο έξω.
Επίσης, βρέχει.
Θα τα πάω στο δωμάτιό μου.
Η Ζαρίφα Σαλάνγκι επέστρεψε στο Αφγανιστάν.
Σας είπα πως κάποιες γυναίκες υποστήριζαν τους Ταλιμπάν.
Δεν με πιστεύατε.
Θα έρθεις στο σπίτι μας ξανά;
Σήμερα θα πάω στο δικό μου σπίτι.
Πού είναι το μπουφάν μου;
Μείνε στο σπίτι μας, έξω είναι επικίνδυνα.
Αφού οι Ταλιμπάν ψάχνουν για γυναίκες ακτιβίστριες,
θα μείνω σπίτι μου το ένα βράδυ και στο δικό σας το άλλο.
Μετά στης Λεϊλά.
Γεια σου, γλυκιά μου.
Γεια σου, Σαχρζάντ μου.
Κλειδώστε τις πόρτες. Μην ανοίξετε σε κανέναν.
Αν κανείς ζητήσει τη θεία σας, τη Ζάρα Μοχαμάντι,
πείτε πως δεν την ξέρετε.
Αν σας ρωτήσουν στο σχολείο, να μην πείτε τίποτα.
Δεν έχω αγοράσει καινούργια ρούχα.
Έφερα όλα μου τα ρούχα απ' την Καμπούλ.
Αν ποτέ μεγαλοπιαστώ, θα θυμηθώ το πώς είμαι τώρα.
Όταν είχα μόνο 20 αφγάνι.
Δεν θα ξεχάσω ποτέ.
Επίσης, τα 5 δολάρια που έβαλα στην άκρη εδώ, για μια ευλογία.
Πάνε πέντε μήνες που έφτασα στο Πακιστάν.
Η οικογένειά μου έμεινε στην Καμπούλ.
Μεγάλο μέρος του πόνου μου είναι...
λόγω του ότι αναγκάστηκα να παρατήσω τη ζωή μου.
Ο πόνος της προσφυγιάς. Της αιχμαλωσίας.
Η επαιτεία, η ανέχεια.
Ο σάλος γύρω από τα κορίτσια, τις φίλες μου.
Ο πόνος της απώλειας της πατρίδας.
Ο πόνος του να βρίσκεται η οικογένειά σου στα χέρια
των πιο αχρείων ανθρώπων του κόσμου.
Παραείναι δύσκολο.
ΘΕΛΟΥΜΕ ΕΛΕΥΘΕΡΙΑ ΕΚΦΡΑΣΗΣ
ΘΕΛΟΥΜΕ ΓΥΝΑΙΚΕΙΑ ΔΙΚΑΙΩΜΑΤΑ
ΑΠΑΙΤΟΥΜΕ ΙΣΟΤΗΤΑ, ΠΡΟΣΤΑΣΙΑ ΤΩΝ ΠΑΙΔΙΚΩΝ ΔΙΚΑΙΩΜΑΤΩΝ
Πόσα σλόγκαν τυπώθηκαν;
Δώδεκα.
Σήμερα έχουμε διαδήλωση πίσω από το Υπουργείο Γυναικείων Ζητημάτων.
Χθες βράδυ, με πήραν τηλέφωνο οι Ταλιμπάν.
Ρώτησαν το όνομά μου κι αν θα ακύρωνα τις διαδηλώσεις.
Τους είπα πως δεν ήμουν υπεύθυνη για κάθε συγκέντρωση.
Είπαν πως ήμουν υπεύθυνη για τρομοκρατικές επιθέσεις
και πως έπρεπε να ακυρώσω τη διαδήλωση.
Είπα πως δεν ήμουν η υπεύθυνη.
Ένας είπε, "Θα σε δω αύριο στη μία".
Είπα, "Με απειλείτε; Θα με σκοτώσετε;"
Είπε, "Θα δεις".
- "Γιατί με πήρατε;" - "Είσαι σεσημασμένη".
Βγάζω αυτό το βίντεο ώστε, αν μου συμβεί κάτι,
να ξέρετε ποιος είναι υπεύθυνος.
Είμαστε μορφωμένη γενιά, γι' αυτό μας φοβούνται!
ΣΥΝΕΙΔΗΣΕΙΣ ΣΙΩΠΗΛΕΣ ΒΑΜΒΑΚΙ ΣΤ' ΑΦΤΙΑ
Πολεμάμε για την ελευθερία του λόγου. Πολεμάμε την άγνοια.
Δεν είμαστε οι γυναίκες του παρελθόντος.
Είμαστε μορφωμένες. Δεν θα σωπάσουμε.
Ο επόμενος Αφγανός πρόεδρος θα είναι γυναίκα.
Σήμερα, μας καταδυναστεύουν.
Μας φοβούνται ακόμη, αν κι έχουμε άδεια χέρια.
Θέλουμε ελευθερία, θέλουμε εργασία, θέλουμε ελευθερία, θέλουμε ψωμί!
Εργασία, ψωμί, ελευθερία!
Εργασία, ψωμί, παιδεία!
Η ΦΩΝΗ ΤΟΥ ΑΦΕΝΤΗ ΤΖΑΛΑΛ ΔΟΝΕΙ ΤΟΝ ΛΑΟ
Ήρθαμε να διαδηλώσουμε.
Φυσικά, οι Ταλιμπάν είναι εδώ, οπλισμένοι.
Μας έχουν περικυκλώσει, εμποδίζοντας τη διαμαρτυρία μας.
Η κατάσταση είναι άσχημη. Ήρθαν οι Ειδικές Δυνάμεις.
Μας εμποδίζουν.
Μας πετάνε δακρυγόνα, θα μας τυφλώσουν.
Ζάρα;
Χθες έγινε αποκάλυψη στην Καμπούλ.
Η δρ Ζάρα Μοχαμάντι συνελήφθη.
Συνελήφθησαν επίσης επτά κοπέλες,
μετά τις άλλες 12 που συνελήφθησαν πριν τρεις ημέρες.
Πριν τρεις μέρες, έγινε επιδρομή σε καταφύγιο όπου κρύβονταν 40 κοπέλες.
Μερικές ξέφυγαν, μα οι Ταλιμπάν έπιασαν δώδεκα.
Να τις φυλάξει ο Θεός, αυτοί οι άγριοι είναι επικίνδυνοι.
Ποτέ δεν ξέρεις τι θα έκαναν σε μια νεαρή κοπέλα.
Ο Θεός να βοηθήσει τις κοπέλες.
Ο Θεός να τις βοηθήσει.
Παντού σύννεφα, ομίχλη και βροχή.
Σήμερα, έφυγαν κάποια παιδιά.
Η Μαριάμ, η Σαχάρ, ο Μπακτάς, η Ράζμα κι η Ραχέλα.
Η καρδιά μου έγινε κομμάτια για χιλιοστή φορά.
Από τότε που έπεσε η Καμπούλ, νιώθουμε αυτήν τη δυστυχία κάθε μέρα.
Με αηδιάζει αυτό το δωμάτιο.
Δεν περίμενα ποτέ πως θα μου έλειπαν τόσο.
Εξευτέλισαν τον λαό μου, έναν προς ένα.
Μας δολοφονούν κάθε λεπτό από τη μέρα που πήραν τους πόρους μας.
Όνειρα έγιναν στάχτη μέσα σε μια νύχτα.
Κάθε στιγμή νιώθουμε το μαρτύριο
του αποχωρισμού από την πατρίδα μας.
Δεν ανήκουμε πουθενά, δεν μπορούμε να ευχηθούμε τίποτα.
Είναι ανώφελο να προσπαθήσουμε να αγοράσουμε οτιδήποτε,
γιατί δεν ξέρουμε πόσα μπορούμε να πάρουμε μαζί μας.
Δεν έχουμε τίποτα. Είναι τόσο δύσκολο.
Είχα λίγες φίλες κι όλες έφυγαν απόψε.
Αν οι Ταλιμπάν ψάξουν το σπίτι μου κι είμαι εκεί...
Ούτε να το φανταστώ.
Γι' αυτό δεν θέλω να είμαι πια στο σπίτι,
μήπως έρθουν και ψάξουν.
Φοβάμαι.
Σκότωσαν μια κοπέλα στο δρομάκι πριν μερικές μέρες.
Έτσι δεν είναι;
Δεν είναι τρομακτικό;
Ήθελα να σπουδάσω στο εξωτερικό.
Με υποτροφία.
Ποια χρονιά ήταν;
Ο περισσότερος κόσμος στο Αφγανιστάν βγάζει διαβατήριο για να ταξιδέψει,
μα εμένα ήταν για σπουδές.
Πότε ήταν;
Στο τέλος του 2020.
Το άτομο που ανέλαβε την αίτησή μου
με προειδοποίησε να μη χρησιμοποιήσω τέτοια φωτογραφία.
Είπε πως αν επέστρεφαν οι Ταλιμπάν θα έβρισκα μπελά.
Η οικογένειά μου δεν ξέρει πως συμμετέχω στις διαδηλώσεις.
Η μαμά μου θα με πετάξει έξω
και μετά πού θα πήγαινα, δεδομένων των συνθηκών;
Πλέον, οι Ταλιμπάν δεν αφήνουν τα κορίτσια να βγουν ασυνόδευτα.
Η φίμωση των Αφγανών γυναικών είναι απάνθρωπη.
Ο εκφοβισμός δεν θα μας φιμώσει.
Δεν μπορούν να πνίξουν τις φωνές μας.
Στηρίζουμε κάθε φωνή που υψώνεται σε κάθε γωνιά του Αφγανιστάν.
Λευτεριά στη Ζάρα Μοχαμάντι!
Έκλεισαν όλα τα δημοτικά θηλέων κι όλοι σώπασαν.
Έκλεισαν τα πανεπιστήμια κι όλοι σώπασαν.
Κάθε μόρφωση για τις γυναίκες απαγορεύτηκε.
Η μόνη επιλογή είναι η αυτοκτονία.
Κάτω οι Ταλιμπάν!
Είστε τέρατα!
Η μόρφωση είναι δικαίωμά μας.
Δεν θα υποχωρήσουμε!
Η ΕΛΕΥΘΕΡΙΑ ΕΙΝΑΙ ΘΕΜΕΛΙΩΔΕΣ ΔΙΚΑΙΩΜΑ ΚΑΘΕ ΓΥΝΑΙΚΑΣ
Σαρίφα, πάμε. Φτάνει!
Σαρίφα, πάμε.
Σ' αγαπώ, γλυκιά μου αδελφή.
Σε χτύπησαν πολύ;
Δόξα τω Θεώ, γύρισες σπίτι.
Δόξα τω Θεώ.
Πρέπει να καθίσω λιγάκι.
Είδα την Ταμάνα, την έκαναν κατακόκκινη.
- Με τα μάτια σου; - Χτύπησαν την Ταμάνα.
Όταν η Ταμάνα ήρθε και μ' αγκάλιασε, την κοίταξα και είπα,
"Πού σε έχω ξαναδεί;" Και μετά κατάλαβα πως ήταν εκείνη.
Είδα την Παρβάνα. Τη Μορσάλ την ελευθέρωσαν μαζί μου.
Δόξα τω Θεώ.
Γιατί κράτησαν την Ταμάνα και την Παρβάνα;
Τις ξυλοκόπησαν πολύ άσχημα.
- Εσένα; - Όχι, δεν με χτύπησε κανείς.
Είναι από το Παντζσίρ.
Ίσως επειδή αυτές είναι από το Παντζσίρ.
Θέλουμε να φύγουν οι Ταλιμπάν από τη χώρα μας.
Θα ήθελα αυτή η στιγμή να ήταν μόνο ένα κακό όνειρο.
Θα ήθελα μια μέρα να ξυπνήσω και να δω τις δικές μας σημαίες
και τη δική μας αστυνομία στους δρόμους.
Ζήτω το Αφγανιστάν!
Λευτεριά στην Ταμάνα και την Παρβάνα!
Εργασία, ψωμί, παιδεία!
Θέλουμε να πεθάνουν οι Ταλιμπάν!
Θέλουμε να ξανανοίξουν τα σχολεία για τα κορίτσια και τις γυναίκες!
Εργασία, ψωμί, παιδεία!
Στόχος των κοριτσιών δεν είναι να πουν "Δεν θέλουμε χιτζάμπ".
Μα το χιτζάμπ δεν είναι τσαντόρ,
το χιτζάμπ είναι αυτό όπου φαίνονται τα χέρια και τα πόδια μας.
Αυτός είναι ο λόγος που έπιασαν την Ταμάνα και την Παρβάνα Αριάνα;
Φτάνει. Κουραστήκαμε!
Ταλιμπάν, Ταλιμπάν, καταπατητές ανθρώπινων δικαιωμάτων!
Δικαιοσύνη! Δικαιοσύνη! Μας κούρασαν τα εγκλήματά σας.
Δικαιοσύνη! Δικαιοσύνη! Μας κούρασαν τα εγκλήματά σας!
Μη φοβάστε, είμαστε μαζί.
Είναι στη λάθος φλέβα.
Δεν μπήκε.
Σε παρακαλώ, φτάνει. Φτάνει! Πονάει.
ΠΑΤΕΡΑΣ ΖΑΡΑ
Επειδή σε συνέλαβαν, δεν έχω μούτρα να βγω έξω.
Ξέρω πως υπάρχουν πολλές ενεργές γυναίκες.
Πολλές από τις οποίες πάλεψαν γενναία και φυλακίστηκαν γι' αυτό.
Δεν θα το ανεχτώ αυτό στην οικογένειά μου.
Ο παππούς μιλάει πολύ. Με πιάνει πονοκέφαλος.
Ο πατέρας μου είπε πως η κόρη του ίσως είναι ηρωίδα
για τους άλλους και για την ίδια.
Μα πως ντρόπιασα τον εαυτό μου και την οικογένειά μου.
Πονάει πολύ το κεφάλι μου. Φτάνει. Φτάνει.
Γιατί μιλάει τόσο πολύ;
Ζάρα, στάσου πίσω απ' την πόρτα για να μη σε δει ο Ομίντ.
Ευχαριστώ που με στηρίζεις.
Θα είμαι πάντα δίπλα σου. Να είσαι βέβαιη.
Ο ΜΙΣΟΓΥΝΙΣΜΟΣ ΕΙΝΑΙ ΠΡΟΓΡΑΜΜΑ, ΤΟ ΧΙΤΖΑΜΠ ΔΙΚΑΙΟΛΟΓΙΑ
Η παιδεία, η εργασία κι η ελευθερία είναι δικαιώματά μας.
Οι γυναίκες αποτελούν τη μισή κοινωνία.
Όχι, γράψ' το έτσι. Οι γυναίκες αποτελούν τη μισή κοινωνία.
Έχουμε δικαίωμα στην εργασία, την παιδεία, την επιλογή καλύμματος.
Είναι βασικά δικαιώματα.
Τα γράμματα είναι εντάξει.
Ωραία, έρχομαι αμέσως.
Εντάξει, ευχαριστώ.
Με πήρε η Μάρζια. Είμαι έτοιμη. Καλά, μαμά;
Κάν' το, αφού το θες. Εμένα δεν μ' ακούς.
- Δεν είναι δουλειά μου. - Δεν προσεύχεσαι για μένα;
Προσεύχομαι να ηρεμήσεις, μα εσένα δεν σε νοιάζει τι λέω.
Δεν κοιμάμαι τα βράδια.
Ανησυχώ τρομερά για σένα,
ακόμη κι όταν κλείνω τα μάτια μου για μισή ώρα.
Προσέχω.
Φοράω μάσκα, φοράω μακρύ φόρεμα.
Τι άλλο να κάνω; Τι;
Δεν ξέρω.
Κάνε ό,τι θες.
Δικαιοσύνη, δικαιοσύνη!
Μας κούρασαν οι περιορισμοί.
Ενώνουμε τις φωνές μας.
Πού είναι η Άλια;
Γιατί δολοφονήσατε τη Ζεϊνάμπ;
Δικαιοσύνη!
Μας κούρασε η αιχμαλωσία.
Ο κόσμος ζωγραφίζει στον τοίχο για να γλιτώσει απ' την ανία.
ΡΑΪΧΑΝΑ ΑΜΑΝΤΙ
Να η ζωγραφιά μου.
Τάρανομ Τζι.
Μια μέρα δεν είχα πολλά να κάνω, οπότε ήρθα εδώ και ζωγράφισα.
Έγραψα εδώ, παραδοσιακούς στίχους.
"Σ' αγαπώ για όλα τα άτομα που δεν έχω δει".
"Σου έδωσα τις αρρώστιες μου και δανείστηκα την υγειά σου".
Η Γιορτή της Φωτιάς, η τελευταία Τετάρτη του χρόνου.
Κάθε χρόνο, ανάβουμε φωτιά και πηδάμε από πάνω.
Απελευθερωνόμαστε από τα βάσανα της προηγούμενης χρονιάς.
Για μια νέα χρονιά γεμάτη χαρά κι υγεία.
Προσευχόμαστε για ένα ελεύθερο, γιατρεμένο Αφγανιστάν του χρόνου.
Να σωθεί η χώρα μας από τα νύχια των εχθρών μας,
για να ζήσουμε ειρηνικά υπό τη σημαία του Αφγανιστάν.
ΨΩΜΙ, ΕΡΓΑΣΙΑ, ΠΑΙΔΕΙΑ ΛΕΥΤΕΡΙΑ ΣΤΙΣ ΦΥΛΑΚΙΣΜΕΝΕΣ
ΕΔΡΑΙΩΣΗ ΔΙΚΑΙΟΣΥΝΗΣ, ΕΛΕΥΘΕΡΙΑΣ
Δόξα τω Θεώ, είσαι καλά.
Πάμε, καλή μου Ζάρα. Πάμε βόλτα, να διασκεδάσουμε λιγάκι.
Δεν συμφωνείς; Χρειάζεσαι καθαρό αέρα.
Γιατί βάφτηκες τόσο;
Την αναγκάσαμε να βαφτεί.
Σήμερα είναι η δεύτερη μέρα που βγαίνω.
Είμαι λίγο καλύτερα σήμερα.
Είμαι εδώ με τη Βαχίντα, τη Μορσάλ και τη μαμά μου.
Σοκούφα, πρέπει να κάνω εξαγωγή,
μα το απόστημα είναι στα πάνω δόντια.
Οι Ταλιμπάν είναι αποφασισμένοι να διχάσουν
τα κορίτσια μέσω των κατασκόπων τους.
Διασπείρουν την υποκρισία.
Συλλαμβάνουν κοπέλες από καταφύγια και τις αναγκάζουν να ομολογήσουν.
Μερικές κοπέλες από τις ακτιβιστικές ομάδες
δούλευαν μυστικά για τους Ταλιμπάν.
Αυτό με θύμωσε τόσο,
ήταν τόσο απογοητευτικό,
που βγήκα από το κίνημα.
Είμαι τόσο κουρασμένη.
Ξέρω πως πρέπει να φύγω απ' την Καμπούλ.
Μα θα μου ήταν τρομερά δύσκολο.
Θα ήταν πολύ δύσκολο να είμαι μακριά από την Καμπούλ και τον Ομίντ.
Θέλω ένα βελούδινο χειμωνιάτικο φόρεμα.
- Για τι ηλικία; - Για τέσσερις διαφορετικές.
Δώδεκα, οκτώ, πέντε και τριών χρονών.
Ψάχνω κάτι πιο σικ.
Ντύσου κι εσύ.
Κρατήστε τα ρούχα για ενθύμιο, καλά;
Είναι η τελευταία φορά που έρχομαι στο σπίτι σας.
Συγυρίστε, σας παρακαλώ.
- Ποιανού είναι αυτές οι κάλτσες; - Δικές μου είναι.
Πάω κάπου να κρυφτώ.
Κανείς δεν θα ξέρει πού, ούτε καν ο πατέρας μου.
Μόνο ο Ομίντ, δηλαδή.
Πάρε αυτό το μπισκότο μαζί σου.
Δικό σου είναι.
Καλέ μου, έλα να μου κάνεις μια αγκαλιά.
Αγαπημένε μου Ομίντ.
Μπορείς να κάνεις μια καρδιά από κάτω;
ΑΓΑΠΗΜΕΝΕ ΜΟΥ ΟΜΙΝΤ, ΑΝΤΙΟ ΜΕΧΡΙ ΝΑ ΞΑΝΑΣΥΝΑΝΤΗΘΟΥΜΕ!
Μην κλαις. Σε παρακαλώ.
Τώρα που δεν μπορώ να δουλέψω σε γραφείο,
πρέπει να βρω τρόπο να είμαι δραστήρια στο σπίτι.
Είναι βαρετό, μα είναι καλύτερο απ' το τίποτα.
Με βοηθά να περνάω τον χρόνο μου.
Η Ζόρα έκανε τη συνέντευξή της.
Ίσως φύγει πριν από μας ή μαζί μας, δεν ξέρουμε.
Της κάναμε αποχαιρετιστήριο πάρτι.
Καλό ταξίδι.
Οι δυνατές γυναίκες είναι πάντα μοναχικές.
Οι γυναίκες γίνονται δυνατές μόνες.
Σας αγαπώ πάρα πολύ.
Σας αγαπώ.
Γεια...
Έφυγαν.
Εκείνη επιβίωσε από την έρημο, εμείς επιστρέφουμε στη φυλακή της Ζαμπίρα.
Όλα τα εργαλεία να είναι καθαρά πριν τα χρησιμοποιήσετε.
Φανταστείτε πως το βάζετε στο δικό σας στόμα.
Να τηρείτε τις αρχές αυτής της κλινικής.
Αν δεν είστε υπεύθυνες, οι πελάτες θα φύγουν.
Ραγίζει η καρδιά μου που αφήνω την κλινική μου.
Κυρίως, πώς θα αφήσω τις φίλες μου;
Τις αγαπημένες μου συντρόφισσες, που γνώρισα στον δρόμο του αγώνα.
Είναι πολύ δύσκολο να αποχωριστώ τις συμπολεμίστριές μου.
Είμαι από συντηρητική οικογένεια.
Διάβασα πολύ, έγινα γιατρός
και κράτησα τη δουλειά μου σε μια σκοτεινή περίοδο.
Δεν αντέχω τη σκέψη
πως ίσως τα κάψουν όλα οι Ταλιμπάν.
Όλα αυτά για τα οποία πάλεψα.
Χθες, ένας υπάλληλος του καταφυγίου ήρθε να μας πει
πως δεν μπορούμε να μείνουμε άλλο εκεί.
Αναγκαστήκαμε να φύγουμε.
Είμαστε σε απελπιστική κατάσταση.
Δεν έχουμε καν χρήματα. Μακάρι να είχαμε.
Οι οικογένειές μας είναι στην Καμπούλ χωρίς βίζες.
Έχει γίνει μεγάλο θέμα.
Κάθε βίζα κοστίζει 450 δολάρια.
Το ραντεβού μας ακυρώθηκε για πέμπτη φορά.
Και μέσα σ' όλα,
το αμάξι αυτό είναι για παλιοσίδερα κι όλο σβήνει.
Η φτώχεια μας είναι αισθητή.
Δεν έχουμε κανέναν να βασιστούμε.
Κανέναν να μας βοηθήσει, πέρα απ' τον Θεό.
Είμαστε στο ζενίθ της ανέχειας και της εξορίας μας.
Ούτε να κλάψουμε δεν έχουμε κουράγιο.
Δεν έχω άλλα δάκρυα.
Από χθες περιπλανιόμαστε στους δρόμους σαν αδέσποτα σκυλιά.
Μάρτυς μου ο Θεός.
ΠΛΑΝΑ ΑΣΦΑΛΕΙΑΣ ΚΛΙΝΙΚΗΣ
Κοιτάξτε. Φοβάμαι πως είναι απαγωγή.
Ένας τους είχε όπλο.
Ομίντ, κοίτα το αμάξι. Έχει φιμέ τζάμια.
Είδα τη Ζάρα να μπαίνει μέσα.
- Η γυναίκα σου; - Ναι.
Γύρνα το λίγο πίσω. Θέλω να το ελέγξω άλλη μια φορά.
Ήρθε και ρώτησε πού ήταν η δρ Ζάρα κι έφυγε.
- Επέστρεψε; - Ναι.
Είμαστε σίγουροι για τον χρόνο του βίντεο;
Φυσικά κι είναι φιμέ.
Είναι σχεδόν αδύνατον να δεις μέσα.
Παίξ' το.
Έχουν περάσει μήνες
από την εξαφάνιση της δρα Ζάρα Μοχαμάντι απ' το γραφείο της.
Κανείς δεν ξέρει πού είναι.
Πέρασε ένας χρόνος από το κλείσιμο των σχολείων και των πανεπιστημίων.
Από τότε που όλες οι Αφγανές παραμένουν στο σπίτι.
Είναι τρεις το πρωί.
Μερικές νύχτες, ξυπνάω κι ένα ποτήρι βραστό νερό,
ένα στιλό κι ένα τετράδιο με συντροφεύουν στις μοναχικές στιγμές.
Παραμένουμε υπό τις διαταγές των Ταλιμπάν.
Η κατάσταση είναι άσχημη. Η Καμπούλ έχει διαλυθεί ολοσχερώς.
Μου λείπουν όλα.
Μου λείπουν οι μέρες που οι γυναίκες ντύνονταν πολύχρωμα,
όχι με μαύρα.
ΣΤΟΝ ΑΛΛΑΧ ΝΑ ΚΑΤΑΦΕΥΓΟΥΝ ΟΙ ΠΙΣΤΟΙ
ΨΩΜΙ ΚΑΙ ΤΡΙΑΝΤΑΦΥΛΛΑ
Το έγκλημά μου είναι πως ικέτευσα για δικαιοσύνη.
Πρέπει να κρυφτώ εδώ γιατί απαίτησα ελευθερία.
Απαίτησα ελευθερία για τις γυναίκες
και την πατρίδα μου.
Πρέπει να μείνω μακριά από την οικογένειά μου.
Μα αυτό το γατάκι είναι πάντα δίπλα μου.
Οι ακτιβίστριες κρύβονται σε μέρη σαν αυτό.
Σημειώστε πως αυτό θα είναι πολύ χρήσιμο
για τις εισαγωγικές εξετάσεις του πανεπιστημίου.
Για παράδειγμα, λέω μια πρόταση για το Αφγανιστάν.
Σκέφτομαι το Αφγανιστάν.
Λέω, "Σκέφτομαι το Αφγανιστάν".
Από τις 15 Αυγούστου του 2021, χιλιάδες Αφγανές βγήκαν στους δρόμους
απαιτώντας ψωμί, εργασία, ελευθερία.
Εκατοντάδες συνελήφθησαν, βασανίστηκαν ή δολοφονήθηκαν.
Πολλές αγνοούνται ακόμη.
Η Ζάρα, η Σαρίφα κι η Τάρανομ χτίζουν νέες ζωές εκτός Αφγανιστάν.
Υποτιτλισμός: Άλκηστη Μόνα